b"\n_START_ARTICLE_\nCan Balcells (l'Arbo\xc3\xa7)\n_START_SECTION_\nDescripci\xc3\xb3\n_START_PARAGRAPH_\nEdifici de quatre plantes que s'est\xc3\xa9n des del Carrer Major al Carrer de Sant Juli\xc3\xa0. Els baixos presenten dues portes de llinda de diferent mida. El pis noble consta d'una gran balconada que recorre tota la fa\xc3\xa7ana, amb base d'angles arrodonits, una barana de ferro i dues portes balconeres amb llinda. Damunt es pot veure la data de 1625. La segona planta presenta dues finestres rectangulars de llinda i una petita base enganxada a una cornisa que s'est\xc3\xa9n per tota la fa\xc3\xa7ana. Les golfes, separades mitjan\xc3\xa7ant una cornisa, presenten una galeria oberta on podem veure amb detall l'embigat de fusta que sost\xc3\xa9 la teulada.\n_START_SECTION_\nHist\xc3\xb2ria\n_START_PARAGRAPH_\n\xc3\x89s una de les cases m\xc3\xa9s antigues de la vila. Tota ella \xc3\xa9s de pedra i data del segle XVII. Hi visqu\xc3\xa9 el Vell Miquel, gran col\xc2\xb7leccionista de pipes, que les exhibia canviant di\xc3\xa0riament de pipa de fumar."